ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK ΓΙΑ ΤΗΝ ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ ΠΡΟΤΑΣΗ ΓΙΑ ΑΠΟΦΑΣΗ ΤΟΥ ΕΥΡΩΠΑΪΚΌΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΗΝ ΘΕΣΠΙΣΗ ΠΡΟΓΡΑΜΜΑΤΟΣ ΚΟΙΝΟΤΙΚΗΣ ΔΡΑΣΗΣ (ΠΡΟΓΡΑΜΜΑ DAPHNE) (2000-2003) ΣΧΕΤΙΚΑ ΜΕ ΜΕΤΡΑ ΠΟΥ ΑΠΟΣΚΟΠΟΥΝ ΣΤΗΝ ΠΡΟΛΗΨΗ ΚΑΙ ΤΗΝ ΠΡΟΣΤΑΣΙΑ ΑΠΟ ΤΗ ΒΙΑ ΕΙΣ ΒΑΡΟΣ ΠΑΙΔΙΩΝ, ΕΦΗΒΩΝ ΚΑΙ ΓΥΝΑΙΚΩΝ

1. ΙΣΤΟΡΙΚΟ

Στις 20 Μαΐου 1998, η Επιτροπή θέσπισε πρόταση για απόφαση του Συμβουλίου για τη θέσπιση μεσοπρόθεσμου προγράμματος κοινοτικής δράσης σχετικά με μέτρα παροχής κοινοτικής υποστήριξης στη δράση των κρατών μελών για την καταπολέμηση της βίας εις βάρος παιδιών, εφήβων και γυναικών (πρόγραμμα DAPHNE) (2000-2004) (COM (1998) 335) [1]. Η νομική βάση ήταν το άρθρο 235 της Συνθήκης περί ιδρύσεως της Ευρωπαϊκής Κοινότητας και η προτεινόμενη χρηματοδότηση ήταν 25 εκατ. EUR για την πενταετή περίοδο.

[1] ΕΕ C 259, 18.08.1998, σ.2

Η πρόταση διαβιβάσθηκε επίσημα στο Ευρωπαϊκό Κοινοβούλιο και στο Συμβούλιο στις 9 Ιουλίου 1998.

Στις 17 Φεβρουαρίου 1999 η Επιτροπή τροποποίησε την πρόταση σε πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση προγράμματος κοινοτικής δράσης (πρόγραμμα DAPHNE) (2000-2004) σχετικά με μέτρα που αποσκοπούν στην πρόληψη της βίας εις βάρος παιδιών, εφήβων και γυναικών (COM (1999) 82) [2]. Η νομική βάση ήταν το άρθρο 129 της Συνθήκης.

[2] ΕΕ C 89, 30.03.1999, σ.42

Η πρόταση αυτή διαβιβάσθηκε στο Ευρωπαϊκό Κοινοβούλιο και το Συμβούλιο στις 17 Φεβρουαρίου 1999.

Η Οικονομική και Κοινωνική Επιτροπή εξέδωσε τη γνώμη της στις 28 Απριλίου 1999 [3] και η Επιτροπή των Περιφερειών στις 11 Μαρτίου 1999 [4]. Το Ευρωπαϊκό Κοινοβούλιο εξέδωσε ευνοϊκό ψήφισμα κατά την πρώτη ανάγνωσή του στις 16 Απριλίου 1999 και πρότεινε 36 τροπολογίες στην πρόταση της Επιτροπής [5].

[3] ΕΕ (δεν έχει ακόμη δημοσιευθεί)

[4] ΕΕ (δεν έχει ακόμη δημοσιευθεί)

[5] ΕΕ (δεν έχει ακόμη δημοσιευθεί)

Στις 11 Μαΐου 1999, η Επιτροπή εξέδωσε τροποποιημένη πρόταση (COM (1999) 244) [6] όπου αποδεχόταν 26 από τις τροπολογίες στο σύνολό τους, εν μέρει ή κατ' αρχήν. Αυτή η τροποποιηθείσα πρόταση διαβιβάσθηκε στο Συμβούλιο στις 11 Μαΐου 1999.

[6] ΕΕ (δεν έχει ακόμη δημοσιευθεί)

Το Συμβούλιο εξέδωσε επίσημα, σύμφωνα με το άρθρο 251 της Συνθήκης, κοινή θέση στις 13 Σεπτεμβρίου 1999.

2. ΣΤΟΧΟΣ ΤΗΣ ΑΡΧΙΚΗΣ ΠΡΟΤΑΣΗΣ ΑΠΟΦΑΣΗΣ ΤΗΣ ΕΠΙΤΡΟΠΗΣ

Στόχος της απόφασης είναι να καθιερωθεί πολυετές πρόγραμμα για την στήριξη μη κυβερνητικών οργανισμών (ΜΚΟ), που αναπτύσσουν ενεργό δράση στην καταπολέμηση της βίας εις βάρος παιδιών, εφήβων και γυναικών και να παρασχεθεί προστιθέμενη αξία σε κοινοτικό επίπεδο στις ενέργειες που διεξάγονται στα κράτη μέλη. Ο στόχος αυτός θα επιτευχθεί με τη σύσταση δικτύων, την ανταλλαγή πληροφοριών και βέλτιστων πρακτικών, τη συνεργασία και την ευαισθητοποίηση της κοινής γνώμης.

3. ΣΧΟΛΙΑ ΓΙΑ ΤΗΝ ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ

3.1. Γενικές παρατηρήσεις σχετικά με την κοινή θέση

Tο Συμβούλιο υιοθέτησε ευνοϊκή στάση στην πρόταση της Επιτροπής και τις τροπολογίες του Ευρωπαϊκού Κοινοβουλίου που δέχθηκε η Επιτροπή.

Η κοινή θέση του Συμβουλίου εκδόθηκε ομόφωνα και η Επιτροπή κρίνει ότι η κοινή θέση είναι αποδεκτή.

3.2. Ανάλυση της κοινής θέσης του Συμβουλίου

3.2.1. Τροπολογίες που υπέβαλε το Ευρωπαϊκό Κοινοβούλιο κατά την πρώτη ανάγνωση

Κατά την πρώτη ανάγνωση, το Κοινοβούλιο πρότεινε 36 τροπολογίες στην πρόταση της Επιτροπής. Η Επιτροπή ενέκρινε 16 από τις τροπολογίες αυτές στο σύνολό τους (τροπολογίες 2, 3, 4, 5, 6, 8, 12, 14, 18, 19, 21, 26, 28, 31, 33 και 34), 5 εν μέρει (τροπολογίες 9, 10, 29, 35 και 36) και 5 με μικρές φραστικές παραλλαγές (1, 13, 16, 17 και 30), ενώ απέρριψε 10 (τροπολογίες 7, 11, 15, 20, 22, 23, 24, 25, 27 και 32).

3.2.2. Τροποπολογίες του Κοινοβουλίου που έκανε δεκτές η Επιτροπή και ενσωματώθηκαν στην κοινή θέση

Από τις 26 τροπολογίες που έκανε δεκτές η Επιτροπή, μπορεί να ειπωθεί ότι το Συμβούλιο ενσωμάτωσε στην κοινή θέση 19, στο σύνολό τους ή εν μέρει, τουλάχιστον όσον αφορά το πνεύμα τους (τροπολογίες 1, 3, 4, 5, 8, 9, 10, 12, 13, 16, 17, 18, 19, 28, 29, 30, 31, 33 και 36).

Ο πίνακας στο Παράρτημα δείχνει πως ενσωματώθηκαν οι τροπολογίες του ΕΚ στην κοινή θέση του Συμβουλίου.

3.2.3. Οι τροπολογίες του Κοινοβουλίου που έκανε δεκτές η Επιτροπή και δεν ενσωματώθηκαν στην κοινή θέση

Το Συμβούλιο δεν δέχθηκε 7 από τις τροπολογίες (2, 6, 14, 21, 26, 34 και 35) που πρότεινε το Ευρωπαϊκό Κοινοβούλιο και έκανε δεκτές η Επιτροπή. Ακολουθεί η θέση της Επιτροπής ως προς τις τροπολογίες αυτές.

(τροποπολογία 2 του ΕΚ). Προσθήκη των λέξεων "παραβίαση του δικαιώματός τους στη ζωή, την ασφάλεια, την ελευθερία, την αξιοπρέπεια και τη σωματική και ηθική τους ακεραιότητα" (σημείο 1 της αιτιολογικής σκέψης).

(τροπολογία 6 του ΕΚ) Πρόσθετη αιτιολογική σκέψη που αναφέρεται στον ορισμό της "υγείας" όπως περιλαμβάνεται στο καταστατικό του Παγκόσμιου Οργανισμού Υγείας (αιτιολογική σκέψη 2a (νέα)).

Το Συμβούλιο ισχυρίσθηκε ότι η τροπολογία 2 δεν ήταν απαραίτητη στην περίπτωση απόφασης βάσει του άρθρου 152 και ότι η απόρριψη της τροπολογίας 6 διευκόλυνε την επίτευξη ομόφωνης κοινής θέσης λόγω της επιφύλαξης ενός κράτους μέλους.

Η Επιτροπή θα προτιμούσε η κοινή θέση να περιλαμβάνει τις τροπολογίες αυτές αλλά δέχθηκε την απόρριψή τους για ταχεία έγκριση της κοινής θέσης. Η Επιτροπή σημειώνει ότι το άρθρο 1(2) της κοινής θέσης προβλέπει ότι το πρόγραμμα συμβάλλει στην κοινωνική ευημερία.

(τροπολογία 14 του ΕΚ) Προσθήκη των λέξεων "της εκπαίδευσης και της ανάπτυξης" και "και την προστασία από" (σημείο 11 της αιτιολογικής σκέψης).

(τροπολογία 26 του ΕΚ) Προσθήκη των λέξεων "εκπαίδευσης και ανάπτυξης" και "την προστασία από" (άρθρο 7παρ. 1).

(τροπολογία 34 του ΕΚ) Προσθήκη των λέξεων "και την προστασία από" (Τμήμα II του παραρτήματος, παράγραφος 5).

(a) όσον αφορά την φράση "της εκπαίδευσης και της ανάπτυξης"

Το Συμβούλιο προτίμησε τη γενική φράση "αρμόδιοι σε τομείς που καλύπτει το πρόγραμμα" από την αναφορά συγκεκριμένων τομέων όπως η εκπαίδευση και η ανάπτυξη.

Η Επιτροπή δέχεται την τροπολογία αυτή, καθώς το φάσμα των διεθνών οργανισμών με τις οποίες μπορεί να υπάρξει συνεργασία δεν περιορίζεται κατ' ουδένα τρόπο.

(β) όσον αφορά "την προστασία από"

Το Συμβούλιο θεώρησε ότι η έννοια της "προστασίας" καλύπτεται επαρκώς με την έννοια της "πρόληψης".

Η Επιτροπή μπορεί να δεχθεί αυτή την ευρεία έννοια.

(τροπολογία 21 του ΕΚ) Διαγραφή της φράσης "ιδίως των προγραμμάτων στον τομέα της δημόσιας υγείας, συμπεριλαμβανομένου του προγράμματος για την πρόληψη των τραυματισμών" (άρθρο 4).

Το Συμβούλιο απέρριψε την τροπολογία του ΕΚ αλλά πρόσθεσε τις λέξεις "συμπεριλαμβανομένων μελλοντικών εξελίξεων στον τομέα της δημόσιας υγείας".

Καθώς οι λέξεις αυτές είναι απλώς επεξηγηματικές και όχι περιοριστικές, η Επιτροπή μπορεί να τις δεχθεί.

(τρο πολογία 35 του ΕΚ) Προσθήκη των λέξεων "στους ακόλουθους τομείς:

- πρόληψη (γενική ή απευθυνόμενη σε ειδικές ομάδες κινδύνου).

- προστασία και υποστήριξη στα θύματα (ψυχολογική και ιατρική βοήθεια, κατάρτιση και επανένταξη στην κοινωνική και επαγγελματική ζωή).

- προγράμματα θεραπείας και αποκατάστασης για αυτούς που διέπραξαν τέτοια εγκλήματα

- διαδικασίες για την εξασφάλιση των συμφερόντων των παιδιών, των εφήβων και των γυναικών που έχουν πέσει θύματα βίας" (Τμήμα ΙΙ, παράγραφος 6 του παραρτήματος).

Το Συμβούλιο δεν δέχθηκε την αρχή της απαρίθμησης συγκεκριμένων τομέων για να δοθεί ειδική έμφαση στην προώθηση και την ανταλλαγή των βέλτιστων πρακτικών σε κοινοτικό επίπεδο. Προτίμησε μία γενική αναφορά.

Η Επιτροπή μπορεί να συμφωνήσει με το Συμβούλιο, καθώς η διατύπωση στην κοινή θέση (περιλαμβάνεται στο τμήμα Ι, παράγραφος 2 του παραρτήματος) επιτρέπει τη διεξαγωγή ενεργειών που περιλαμβάνουν τις βέλτιστες πρακτικές σε όλους τους τομείς για την πρόληψη της βίας και την στήριξη και την προστασία των θυμάτων.

3.2.4. Νέες διατάξεις και άλλες τροποποιήσεις που εισήγαγε το Συμβούλιο σε σχέση με την τροποποιημένη πρόταση της Επιτροπής

Το Συμβούλιο επέφερε αλλαγές στην πρόταση της Επιτροπής, οι οποίες σε συνδυασμό με τις τροπολογίες που πρότεινε το Ευρωπαϊκό Κοινοβούλιο και έκανε δεκτές η Επιτροπή, καθιστούν σαφέστερη την εφαρμογή ορισμένων άρθρων. Επιπλέον, παρέχουν διευκρινίσεις τις οποίες η Επιτροπή είναι διατεθειμένη να δεχθεί επειδή δεν θίγουν τους βασικούς στόχους της τροποποιημένης πρότασης.

Ωστόσο, το Συμβούλιο επέφερε ορισμένες σημαντικές αλλαγές στην τροποποιημένη πρόταση.

Οι κύριες διαφορές με την τροποποιημένη πρόταση είναι οι εξής:

1. Το δημοσιονομικό πλαίσιο στο άρθρο 3 καθορίστηκε σε 20 εκατ. EUR, δηλ. 5 εκατ. EUR ετησίως επί τέσσερα έτη.

Η Επιτροπή δίνει τη μέγιστη δυνατή σημασία στη διατήρηση του ετήσιου ποσού στα 5 εκατ. EUR (το ποσό που εγκρίθηκε στον προϋπολογισμό του 1999 για την πρωτοβουλία DAPHNE), αλλά δέχεται την τετραετή περίοδο.

Υπό τις συνθήκες αυτές, η έκθεση προόδου που θα υποβάλει η Επιτροπή στο Ευρωπαϊκό Κοινοβούλιο και το Συμβούλιο βάσει του άρθρου 8 παρ. 2 θα υποβάλλεται το δεύτερο (και όχι το τρίτο) έτος του προγράμματος.

2. Το Συμβούλιο έλαβε υπόψη του ότι σε ορισμένα κράτη μέλη οι δημόσιοι φορείς και οι ΜΚΟ παίζουν σημαντικό ρόλο στην καταπολέμηση της βίας και ότι αυτοί οι δημόσιοι φορείς θα πρέπει να είναι επιλέξιμοι για ενίσχυση βάσει του προγράμματος DAPHNE. Η Επιτροπή παραδέχεται την κατάσταση αυτή.

Στην πρότασή της (τμήμα Ι του παραρτήματος) η Επιτροπή κάνει διάκριση των σχεδίων που περιλαμβάνουν συνεργασία μεταξύ των ΜΚΟ διαφόρων κρατών μελών και σχεδίων που περιλαμβάνουν συνεργασία μεταξύ ΜΚΟ και δημόσιων φορέων σε εθνικό, περιφερειακό και τοπικό επίπεδο.

Στην κοινή θέση, το τμήμα Ι του παραρτήματος συγκεντρώνει όλα τα σχέδια πουαφορούν πολυδιάστατη συνεργασία μεταξύ οργανισμών διαφόρου είδους από διάφορα κράτη μέλη. Η Επιτροπή δέχεται τη διατύπωση αυτή.

3. στέθηκε νέο σημείο στην αιτιολογική σκέψη (αριθ. 4) που αναφέρεται στη δράση της ΕΕ στον τομέα της δικαιοσύνης και των εσωτερικών υποθέσεων.

4. Μία νέα παράγραφος (άρθρο 2 παρ. 4) προβλέπει ότι οι ενέργειες που θα αναληφθούν θα αφορούν σημαντικό αριθμό κρατών μελών.

5. Μία νέα παράγραφος (άρθρο 3 παρ. 3) προβλέπει ότι η κοινοτική συνεισφορά θα ποικίλλει ανάλογα με τη φύση του μέτρου και δεν θα υπερβαίνει το 80% του συνολικού κόστους της ενέργειας.

6. Οι διατάξεις του αρχικού άρθρου 7 (Διεθνής Συνεργασία) κατανεμήθηκαν μεταξύ των άρθρων 6 και 7 της κοινής θέσης.

7. Η διατύπωση του τμήματος III του παραρτήματος (Συμπληρωματικές Ενέργειες) αντικαταστάθηκε από τις ανάλογες διατάξεις του προγράμματος LEONARDO.

Η Επιτροπή δέχεται τις αλλαγές όπως ορίζονται στα ανωτέρω σημεία 3 έως 7.

8. Όσον αφορά τη φράση στο άρθρο 2 παρ. 2 "μετά από διαβουλεύσεις με τα κράτη μέλη" η Επιτροπή προσέθεσε την ακόλουθη δήλωση στα πρακτικά του Συμβουλίου: "Η Επιτροπή κρίνει ότι οι διαβουλεύσεις με τα κράτη μέλη θα διεξάγονται στο πλαίσιο της επιτροπής που προβλέπεται στο άρθρο 5 παρ. 3 της απόφασης".

3.3. Διαδικασίες της επιτροπής

Το Συμβούλιο καθιέρωσε διαδικασία επιτροπής "μικτού" τύπου, που περιλαμβάνει τις διαδικασίες IIβ και I, για να εφαρμοσθεί σε σχέση με τα μέτρα που αναφέρονται στο άρθρο 5 παρ. 2. Η Επιτροπή υπενθυμίζει ότι η διαδικασία αυτή εφαρμόζεται στο πρόγραμμα για τους νέους και στην πλειοψηφία των προγραμμάτων για τη δημόσια υγεία.

4. Συμπεράσματα

Η Επιτροπή δέχεται την κοινή θέση του Συμβουλίου για την πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση προγράμματος κοινοτικής δράσης (πρόγραμμα DAPHNE)(2000-2003) σχετικά με μέτρα που αποσκοπούν στην πρόληψη και την προστασία από τη βία εις βάρος παιδιών, εφήβων και γυναικών.

Θεωρεί ότι η κοινή θέση του Συμβουλίου διατηρεί όλα τα σημαντικά στοιχεία της πρότασης της Επιτροπής και θα αποτελέσει αξιόλογο όπλο στην καταπολέμηση της βίας.

Περίληψη της ανάλυσης της κοινής θέσης:

>ΘΕΣΗ ΠIΝΑΚΑ>

ΠΑΡΑΡΤΗΜΑ

ΑΝΑΛΥΣΗ ΤΩΝ ΤΡΟΠΟΛΟΓΙΩΝ ΤΟΥ ΚΟΙΝΟΒΟΥΛΙΟΥ:

>ΘΕΣΗ ΠIΝΑΚΑ>